รมว.คลังเหวี่ยงกนง.ทำงานไม่ใช้สมอง
“ธีระชัย” โวย กนง.ทำงานแบบไม่ใช้สมอง จี้เลิกทำงานโดยใช้ระบบสถิติ ยันประชานิยมรัฐบาลเลิศ ช่วยกระตุ้นเศรษฐกิจ
7 ต.ค. 2554

“ธีระชัย” โวย กนง.ทำงานแบบไม่ใช้สมอง จี้เลิกทำงานโดยใช้ระบบสถิติ ยันประชานิยมรัฐบาลเลิศ ช่วยกระตุ้นเศรษฐกิจ
นายธีระชัย ภูวนาถนรานุบาล รมว.คลัง กล่าวว่า การทำงานของหน่วยงานที่เกี่ยวข้องในการขับเคลื่อนระบบเศรษฐกิจ โดยเฉพาะคณะกรรมการนโยบายการเงิน (กนง.) ในช่วงที่ผ่านมา มีการเหยียบเบรกทางเศรษฐกิจที่เร็วและมากเกินไป รวมทั้งเป็นการทำงานในเชิงสถิติมากเกินไป ซึ่งไม่ใช่แนวทางที่ควรจะเป็น
“การทำงานของ กนง. ควรเน้นการทำงานที่มองในภาพกว้าง เน้นการคาดการณ์สิ่งที่จะเกิดขึ้นในอนาคต ใช้ซิกเซ็นต์ให้มากกว่าในขณะนี้ เพราะตอนนี้เศรษฐกิจไทยมีความเสี่ยงมากขึ้น ทั้งจากภายในและนอกประเทศ แต่ปัจจุบันนี้ กนง. กลับทำงานแบบใช้สถิติ ตัวเลขจีดีพี ตัวเลขการว่างงานที่แค่เอามาป้อนข้อมูลลงในคอมพิวเตอร์ และรอให้มีการคำนวณออกมาเท่านั้น ถ้าเป็นการทำงานแบบนี้ใคร ๆ ก็ทำได้ ผมเองก็ทำได้ เพราะมันเป็นการทำงานที่ไม่ได้ใช้สมอง” นายธีระชัย กล่าว
นายธีระชัย กล่าวอีกว่า ในส่วนของนโยบายการคลัง เน้นการรองรับความเสี่ยงทางเศรษฐกิจ ทั้งการเพิ่มรายได้สำหรับสินค้าเกษตร จากโครงการรับจำนำข้าว การเพิ่มความสามารถในการบริโภคภายในประเทศ จากการผลักดันนโยบายเพิ่มค่าแรงขั้นต่ำที่ 300 บาท และปรับขึ้นเงินเดือนปริญญาตรี 1.5 หมื่นบาท รวมถึงมาตรการรถคันแรกและบ้านหลังแรก ที่จะช่วยทำกระตุ้นให้เศรษฐกิจของไทย